Holopedia

**Holopedia** (Holopedia &larr; Hi-lia̍p-gú ὅλος “lóng-chóng/ka-nn̂g” + παίδεια “kàu-io̍k”; tha̍k *Ho̍h-ló-phí-dī-ià*) sī Ho̍h-ló-oē (Bân-lâm-gú) pán ê Wikipedia. Holopedia iōng Pe̍h-ōe-jī ia̍h-sī Tâi-lô chit-thò bûn-jī hē-thóng lâi siá Ho̍h-ló-ōe. Holopedia kàu taⁿ ū **** phiⁿ ê .

## Pán-pún

Holopedia ē-sái pun chò nn̄g ê bô kāng sî-tāi ê pán-pún. Tī 2004 nî 5 goe̍h chìn-chêng ê pán-pún khǹg tī holopedia.net (“kū Holopedia”). Gō͘-goe̍h-té khai-sí hām Wikipedia ha̍p-chok chi̍t ê sin pán-pún.

Holopedia.net sī goân-pán, kap Wikipedia iōng kāng chi̍t thò nńg-thé (MediaWiki), m̄-koh hām Wikipedia bô cho͘-chit koan-hē. Tân Pek-tiong sī holopedia.net ê hoat-khí-jîn kiam hêng-chèng jîn-gôan. Ka-ji̍p Wikipedia liáu-āu, kū Holopedia tō bô koh-chài iōng. Bûn-chiuⁿ lóng-chóng ū 138 phiⁿ.

## Ka-ji̍p Wikipedia
 tī 2004 nî 5 goe̍h hiòng Wikipedia siā-khu thê-chhut Ho̍h-ló-oē Wikipedia ê sin-chhéng-àn, kúi kang liáu-āu khai-sí ūn-chok. Ka-ji̍p Wikipedia ê sî, hi-bāng iōng RFC 3066 phiau-chún ê *zh-min-nan* chò gí-giân tāi-hō kiam bāng-lō͘ chū-chí ê thâu-chêng koeh. M̄-koh chi̍t-khai-sí ū siong-koan ê ki-su̍t jîn-gôan ū bô-kāng-ê khòaⁿ-hoat. In koat-tēng iōng *zh-cfr* chit-ê bô phiau-chún ê tāi-bé. Che sī ISO 639 ê zh tàu SIL ê Bân-lâm-gí pian-bé, cfr). Āu--lâi kái iōng *minnan*, chòe-āu chiah koh kái chò *zh-min-nan*.

In-ūi ki-su̍t būn-tê ê koan-hē, kū Holopedia iû-goân ū chiâⁿ-pah-phiⁿ bûn-chiuⁿ iáu-bōe sóa lâi tī Wikipedia.

## Cheng-gī
Holopedia ka-ji̍p Wikipedia liáu-āu, bat ū Wikipedia-lâng giâu-gî i chûn-chāi ê thò-tòng-sèng kap siá-chok ê hong-sek. Giâu-gî ê lâng chú-iàu lâi chū Hôa-bûn-pán ê Wikipedia, chóng-sī oân-ná ū chi̍t-nn̄g-ê-á kî-thaⁿ jîn-sū kong-khai tî-gî. In ê lūn-tiám pau-koah:

*Ho̍h-ló-oē iōng La-teng-jī siá ū chèng-tī tōng-ki (chhiáⁿ chham-khó “thoat-Hàn”);
*Iōng Hàn-jī siá, lâng chiah khòaⁿ ū;
*Ē-hiáu la-teng-jī ê lâng siuⁿ chió, siá--chhut-lâi ê bûn-chiuⁿ tiāⁿ-tio̍h ū phian-chha;
*Ē-hiáu tha̍k-siá Ho̍h-ló-oē-bûn ê lâng siuⁿ chió, siá--chhut-lâi ê bûn-chiuⁿ tiāⁿ-tio̍h ū phian-chha;
*Bân-lâm-gí chí-sī chi̍t ê hong-giân, bô èng-kai ū pek-kho-choân-su; èng-kai tâu-ji̍p Hôa-bûn siá-chok chiah-sī chiàⁿ-lō͘.

## Le̍k-sú

### 2003 nî

* 2003 nî 4 go̍eh 15:  thê-chhut Holopedia ê siūⁿ-hoat.
* 2003 nî 7 go̍eh:  tī http://holopedia.net/ (bo̍k-chêng bô-hāu) tàu MediaWiki, khai-sí khai-hòng hō͘ lâng pian-chi̍p.

### 2004 nî
* 2004 nî 1 goe̍h: Khai-sí iōng sin-ê Holopedia ang-á-phiau.
* 2004 nî 5 goe̍h:  hiòng Wikipedia siā-khu thê-chhut ka-ji̍p Wikipedia ê sin-chhéng-àn, kúi kang liáu-āu khai-sí ūn-chok. Bāng-chām ê hù-he̍k-miâ (sub-domain) pún-té sī *zh-cfr* (ISO 639-1 + Ethnologue tāi-bé), āu--lâi kái *minnan*, lō͘-bóe chiah kò͘-tēng iōng *zh-min-nan* (RFC 3066). Hit-sî holopedia.net ū 138 phiⁿ bûn-chiuⁿ.
* 2004 nî 10 goe̍h 29: Tē 500 phiⁿ bûn-chiuⁿ chhut-sì: Tâi-oân Ko-sok Thih-lō͘.

### 2005 nî
* 2005 nî 6 goe̍h 30: Tē 1000 phiⁿ bûn-chiuⁿ siá hu̍t-chú iông-ha̍p.
* 2005 nî 7 goe̍h: Toytoy's proposed policy for wiki closure (Eng-bûn ûi-chú) chit hūn thê-àn kiông-lia̍t iau-kiû Wikipedia chhú-siau sió-hêng ê gí-giân pán-pún, te̍k-pia̍t sī Holopedia, kiat-kó hō͘ siā-khu hó͘ⁿ-koat. Chù-chheh ê  chhiau-kòe 100 lâng.

### 2006 nî
* 2006 nî 3 goe̍h 21: Tâi-oân Liân-ha̍p-pò pò-tō Holopedia. http://203.64.42.21/iug/Ungian/POJ/siausit/poto/2006/03/21.htm
* 2006 nî 5 goe̍h 20: Chù-chheh ê  chhiau-kòe 200 lâng.
* 2006 nî 10 goe̍h 11: Tē 2000 phiⁿ bûn-chiuⁿ siá koeh-niau.

### 2008 nî
*2008 nî 2 goe̍h 18: Chù-chheh ê  kàu 400 lâng.
*2008 nî 3 goe̍h 27: Tē 3000 phiⁿ bûn-chiuⁿ siá Leonhard Euler.
*2008 nî 11 goe̍h 19: Tē 4000 phiⁿ bûn-chiuⁿ siá séng.

### 2009 nî
* 2009 nî 4 goe̍h 29: Tē 5000 phiⁿ bûn-chiuⁿ siá Kang-gia̍p Kek-bēng.
* 2009 nî 9 goe̍h 11: Tē 6000 phiⁿ bûn-chiuⁿ siá tāu-kho.

### 2010 nî

*2010 nî 6 goe̍h 21: Tē 7000 phiⁿ bûn-chiuⁿ siá Caroline Lucas.

### 2011 nî
* 2011 nî 2 goe̍h 15: Tē 8000 phiⁿ bûn-chiuⁿ siá Ngô͘ Sēng.
* 2011 nî 7 goe̍h 23: Tē 9000 phiⁿ bûn-chiuⁿ siá Oslo.
### 2012 nî
* 2012 nî 11 goe̍h chhe 4: Tē 1&nbsp;0000 phiⁿ bûn-chiuⁿ siá Daniel Cohn-Bendit.
### 2015 nî
* 2015 nî 7 goe̍h 22: Tē 2&nbsp;0000 phiⁿ bûn-chiuⁿ siá Miranda Otto.
* 2015 nî 10 goe̍h chhe 10: Tē 5&nbsp;0000 phiⁿ bûn-chiuⁿ siá Truttemer-le-Petit.
* 2015 nî 12 goe̍h 21: Tē 10&nbsp;0000 phiⁿ bûn-chiuⁿ siá Horyniec-Zdrój (gmina).

### 2016 nî
* 2016 nî 6 goe̍h 17: Tē 15&nbsp;0000 phiⁿ bûn-chiuⁿ siá Avazan.
* 2016 nî 9 goe̍h 22: Tē 20&nbsp;0000 phiⁿ bûn-chiuⁿ siá Ramni Gaber (Studeničani).

### 2020 nî
* 2020 nî 2 goe̍h 13: Tē 25&nbsp;0000 phiⁿ bûn-chiuⁿ siá Rogulichny.
* 2020 nî 3 goe̍h 10: Tē 30&nbsp;0000 phiⁿ bûn-chiuⁿ siá Seyfabad (Jiroft).
* 2020 nî 3 goe̍h 28: Tē 35&nbsp;0000 phiⁿ bûn-chiuⁿ siá Styporc, chhiau-oa̍t Thó͘-ní-kî-gí pán-pún, chiâⁿ-chò tē 30 tōa Wikipedia.
* 2020 nî 4 goe̍h 14: Tē 40&nbsp;0000 phiⁿ bûn-chiuⁿ siá Osenets.

## Gōa-pō͘ liân-kiat

*Kū Holopedia (archive.org ê khó͘-phih)

Lūi-pia̍t:Kok-chióng gí-giân ê Wikipedia
Lūi-pia̍t:Pe̍h-oē-jī
Lūi-pia̍t:Bāng-chām